Diari Oficial de la Generalitat Valenciana


Sumari del DOGV 5866, del 08-10-2008 (2008/11749)

Informació pública del projecte de reparcel·lació forçosa del Pla d'Actuació Integrada, Sector B Industrial, a Daimús.
----------------------------------------------------------------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11180


Data del document
:   01-09-2008

Organisme emissor
:   Edificaciones Castelló, SA

Tipus de document
:   Informació Pública

Descriptors 

:   * Daimús
    * empresa privada
    * pla d'urbanisme

Informació pública del projecte de reparcel·lació forçosa del Pla d'Actuació Integrada, Sector B Industrial, a Daimús.  
 [2008/11325]  
Edificacions Castelló, SA, atés que l'Ajuntament de Daimús va acordar, en la sessió plenària del dia 13 de desembre de 2007, l'adjudicació definitiva del Programa d'Actuació Integrada Sector B Industrial a Daimús, els límits del qual són els següents: nord, amb el sòl no urbanitzable comú i el terme municipal de Gandia; al sud, amb la CV-672 i el sòl urbà industrial sector I i III; a l'est, amb el sòl no urbanitzable comú, séquia mare del mig; i a l'oest, amb el sòl urbà industrial sector I i residencial de la Mingola, a la mercantil Edificaciones Castelló, SA, la qual ha adquirit la condició d'agent urbanitzador i en conseqüència, ha formulat un projecte de reparcel·lació forçosa de l'esmentat sector a l'empara del que preveu l'article 169.5 Llei de la Generalitat Valenciana 16/2005, de 30 de desembre, Urbanística Valenciana (d'ara en avant LUV). D'acord amb el que disposa l'article 416 del Decret 67/2006, de 19 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), modificat pel Decret 36/2007, de 13 d'abril, en relació amb l'article 177 de la LUV, se sotmetrà a informació pública l'esmentat projecte de reparcel·lació forçosa per mitjà de la publicació en el Diari Oficial de la Comunitat Valenciana, pel termini d'un mes, fent constar que quedarà protocol·litzat per mitjà d'una acta autoritzada per la notaria de Luis Moreno Ávila i Julio Sabater Genovés, a Gandia, carrer Valier, número 2-1r, i serà dipositada una còpia de la referida documentació a l'Ajuntament de Daimús. Durant l'indicat termini d'un mes, comptador des de l'endemà de la publicació en el Diari Ofical de la Comunitat Valenciana, es podrà consultar tota la documentació, a l'Ajuntament referit, a fi d'examinar-la i presentar al·legacions, i a la notaria esmentada, en horari de 09.00 a 13.00 hores, on es podrà obtindre còpia de l'acta notarial o sol·licitar-ne l'exhibició i formular les al·legacions que s'entenguen oportunes. En cas de necessitar qualsevol aclariment de dubtes, de conceptes o d'altres qüestions relatives al programa per part de l'equip redactor, s'haurà de concertar cita prèvia telefonant 859 722 546 o al 350 747 707.  
De conformitat amb el que disposa l'article 174.7 de la LUV i l'article 409 del ROGTU, durant l'exposició al públic del projecte de reparcel·lació, a fi d'evitar el proindivís, els que resulten adjudicataris en condomini, podran efectuar-se requeriments recíprocs per a substituir les quotes de condomini previstes en el projecte per indemnitzacions en metàl·lic. El requeriment s'haurà de trametre mitjançant acta notarial o qualsevol altre mitjà admés en dret que deixe constància de la seua recepció i s'haurà d'oferir, simultàniament i alternativament, el pagament o el cobrament de la indemnització en metàl·lic; es donarà un termini de 10 dies a la persona requerida per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia haurà de produir-se en el termini de 15 dies des de la terminació dels 10 dies referits anteriorment i serà condició d'eficàcia dels esmentats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència. Si dins del termini d'exposició al públic del projecte de reparcel·lació, algun dels copropietaris efectua requeriment a fi de procedir a l'extinció del condomini, s'haurà de realitzar a tots ells. En cas contrari, el requeriment s'entendrà per no efectuat. En aquells supòsits en què el requerit opte per pagar, l'oferta es considerarà realitzada a tots els copropietaris. Per als casos en què s'exerciten requeriments o contestacions recíproques, es preferirà: a. El remés en data anterior. b. Si s'hagueren emés en la mateixa data, tindrà preferència el que oferisca major preu d'adquisició.   
A fi de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es publica, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, són desconeguts els seus domicilis; així com respecte de qualssevol altres titulars de béns i drets afectats per l'actuació, la titularitat dels quals, la identitat o el domicili no consten en el present procediment i expressament .  
Daimús, 1 de setembre de 2008.- L'apoderat: Rafael Montoya Font.